
*Proiect*



PARLAMENTUL REPUBLICII MOLDOVA

L E G E

**privind instituirea Crucii comemorative**

**„Participant la acțiunile de luptă din Afganistan (1979-1989)”**

Parlamentul adoptă prezenta lege ordinară.

**Art. 1. –** Se instituie Crucea comemorativă „Participant la acțiunile de luptă din Afganistan (1979-1989)”.

**Art. 2. –** Se aprobă:

1) statutul Crucii comemorative „Participant la acțiunile de luptă din Afganistan (1979-1989)”, conform anexei nr. 1;

2) modelul Crucii comemorative „Participant la acțiunile de luptă din Afganistan (1979-1989)”, conform anexei nr. 2.

**Art. 3. –** Guvernul va asigura finanţarea confecţionării Crucii comemorative „Participant la acțiunile de luptă din Afganistan (1979-1989)”, a legitimaţiei aferente, a baretei de substituire şi a cutiei capitonate.

**Preşedintele Parlamentului Andrian CANDU**

Anexa nr. 1

**STATUTUL**

Crucii comemorative „Participant la acțiunile de luptă din Afganistan (1979-1989)”

1. Crucea comemorativă „Participant la acțiunile de luptă din Afganistan (1979-1989)” este o distincţie de stat comemorativă şi se conferă cetăţenilor Republicii Moldova, care au participat la acțiunile de luptă din Afganistan în perioada 24 decembrie 1979 – 15 februarie 1989 în cadrul contingentului limitat al trupelor militare sovietice în Afganistan și dețin statutul de veteran de război în conformitate cu prevederile art. 7 alin. (2) pct. 1) lit. f) al Legii nr. 190-XV din 8 mai 2003 cu privire la veterani.
2. Însemnul Crucii comemorative „Participant la acțiunile de luptă din Afganistan (1979-1989)” reprezintă o cruce greacă (*crux immissa quadrata*) formată din patru brațe cu lungime egală care se intersectează în mod perpendicular, înscrisă într-un cerc imaginar cu diametrul de 35 mm. În cele patru colțuri exterioare ale crucii sunt elemente decorative cu imaginea crenguțelor de laur. De mijlocul marginii superioare a însemnului este fixată o toartă de suspensie de aur, prin care acesta se prinde cu un inel de baretă.

Pe avers, însemnul are în centrul crucii amplasată imaginea în relief a Stemei de Stat a Republicii Moldova.

Reversul însemnului este plat și are gravată legenda în patru rînduri, pe traversă: „Participant / la acțiunile de luptă / din Afganistan / 1979-1989”.

Panglica Crucii comemorative „Participant la acțiunile de luptă din Afganistan (1979-1989)”, cu lăţimea de 30 mm, este de moar și dungată în nouă dungi de culori și lățimi diferite, după cum urmează: albastru (3 mm) – galben (3 mm) – roșu (4 mm) – argintiu (1,5 mm) – bordo (9 mm) – argintiu (1,5 mm) – roșu (4 mm) – galben (3 mm) – albastru (3 mm).

Panglica se îmbracă pe o baretă metalică de formă dreptunghiulară, cu înălţimea de 45 mm şi colţurile de jos tăiate. Bareta are pe marginea inferioară o toartă de suspensie de culoarea însemnului, iar pe revers un sistem de prindere a distincţiei.

Bareta de substituire a distincţiei este dreptunghiulară, cu lăţimea de 30 mm şi înălţimea de 12 mm şi îmbrăcată cu panglica distincţiei.

Distincţia se poartă în partea stîngă a pieptului.

Anexa nr.2

**MODELUL**

Crucii comemorative „Participant la acțiunile de luptă din Afganistan (1979-1989)”

|  |  |  |
| --- | --- | --- |
| D:\Dragulean\Heraldica\2018\Crucea comemorativa - Afganistan 1979-1989\Trash\thumbnail - Copy.jpg | D:\Dragulean\Heraldica\2018\Crucea comemorativa - Afganistan 1979-1989\Trash\Revers.jpg | D:\Dragulean\Heraldica\2018\Crucea comemorativa - Afganistan 1979-1989\Trash\thumbnail - Copy - Copy.jpg |
| **AVERS** | **REVERS** | **BARETA**  **DE SUBSTITUIRE** |